hi en nl en de da nn sv da da da da da da nb da da da da da da nb da da da da da nb da da it da da da en sv da da sv nl da da pl da cs fi da en da da da da da da en
en blog om sund og slank livsstil
Dette er nok det sprødeste morgenmadsprodukt, jeg har prøvet, og det siger ikke så lidt. Det knaser, så det er en ren fornøjelse. Og hvis der er noget, jeg er vild med, så er det sprød mysli. Når det så samtidig er fyld med fibre og uden tilsat sukker, så starter det mine morgener rigtig godt og sundt.
I forhold til de fleste andre slags mysli, så er der ikke særlig meget forskelligt i dette, stort set kun rugbrød og havre. Men det synes jeg kun er en fordel, for jeg er ikke så vild med nødder og rosiner, som mysli ofte er proppet med. Den er rigtig god alene, men også super som basis til de ting du kan lide. Her har jeg smidt en håndfuld blåbær ovenpå, men det kunne også være frysetørret frugt eller tørret frugt som gojibær eller tranebær (eller nødder og rosiner hvis man er til det :-)).
Jeg er i gang med at prøvesmage en masse forskellige produkter fra ISIS, som netop har skiftet navn til EASIS for ikke at minde for meget om en vis terrorbevægelse og for at løsrive sig fra at lyde som en is-producent, for EASIS er så meget mere end is. Der er et væld af produkter uden sukker i deres sortiment, men jeg tror roligt, jeg kan sige, at denne rugbrødscrunch er mit favoritprodukt, mums.
Leave a Comment CATEGORIES: Madtips og opskrifter TAGGED: morgenmad, mysli
Pimp din mysli med sundhed, smag og bid
Jeg elsker min A-38 med mysli om morgenen, det er virkelig et af mine favoritmåltider, og jeg har spist det næsten så længe jeg kan huske, selvfølgelig med variationer indimellem. Jeg er altid på jagt efter en ny yndlingsmysli, som er sprød og uden nødder og rosiner, som jeg nemlig ikke bryder mig om (min yndlings er stadig denne). Jeg eksperimenterer også rigtig gerne med at optimere den til mere smag og sunde ingredienser.
Jeg havde læst en del om chiafrøs sunde egenskaber og fik også anbefalet dem af min slanke-terapeut Gitte Gade. De er bl.a. fulde af kostfibre, proteiner og omega-3, og da de svulmer op nede i maven (eller hvis man lader dem ligge i væske), så mætter de godt og længe. Det anbefales at spise max 2 spiseskefulde om dagen, og det er vigtigt at drikke masser af vand til. De er lige så små som birkes og smager ikke rigtig af noget. Jeg putter ca. en spiseskefuld på min mysli hver morgen. Chia er lidt dyrt, jeg har givet 99 kr for en bøtte med 500 gr. af de økologiske. De ikke-økologiske koster ca. en 20’er mindre. Men bøtten holde meget længe, for man bruger jo ikke så meget. Find dem i Matas og hos helsekost.
Jeg blev for nogle uger siden præsenteret for det danske brand Earth Control og deres store serie af lækre poser med nødder og tørrede bær, som kan købes i supermarkederne, og fik også mulighed for at teste og smage flere af dem. Jeg er helt vild med de tørrede gojibær, som betegnes som en såkaldt super fruit, fordi det er en af de mest ernæringsrige fødevarer i verden. Gojibær er bl.a. rige på antioxidanter, essentielle fedtsyrer, vitaminer og mineraler, og så har de en lidt sej konsistens, som giver noget at tygge i, hvilket jeg godt kan lide. De har en mild og sød smag. Jeg supplerer med lidt tørrede blåbær og nogle gange lidt ristede græskarkerner. Alle produkter er super til salater også.
Pimper I også jeres mysli? 🙂
2 Comments CATEGORIES: Test og anmeldelser TAGGED: mysli, topping, tørret frugt
Mysli lige efter min snude
Jeg har i et par uger nu testet de to nye granolaer (på godt dansk ;-)) fra Karen Volf, som jo primært er kendt fra kagehylden i supermarkedet. Men de kan altså også godt finde ud af at lave mysli, disse er nemlig strøget direkte ind på toppen af min hitliste! Landet ligger sådan, at jeg hader rosiner. Hader er sådan et voldsomt ord, men lige præcis når det gælder rosiner, så er det for mig det mest passende ord. De små bæster findes i 90 % af al mysli, og det kan derfor være lidt af en kamp at finde noget uden. Og da jeg samtidig også foretrækker en crispy mysli, så snævrer det yderligere feltet ind. Men disse er lige i øjet. Der er masser af fuldkorn og fibre i, og så har de et godt drys frysetørret frugt, henholdsvis jordbær og hindbær/solbær. Har spist det stort set hver dag på min elskede A-38, siden de dumpede ind ad døren, kan kun anbefales. Jeg drysser lidt chiafrø på også for at få lidt ekstra næring og fylde til min morgenmad.
Jeg spiser i øvrigt først morgenmad ca. 9.30, bliver simpelthen ikke sulten før, så jeg tager det altid med på arbejde i små bøtter, og hygger mig med at spise det der. Begyndte med den rutine for ca. et år siden og har virkelig nydt det siden, det føles godt at lytte til kroppen, og først spise når jeg er sulten. Jeg har altid siddet og tvunget morgenmad i mig lige efter jeg stod op, og så spist et lille mellemmåltid om formiddagen, når jeg blev sulten igen. Nu spiser jeg først, når jeg bliver sulten, og kan så springe mellemmåltidet over, fordi jeg sagtens kan holde mig til frokosten.
Produkterne er tilsendt til test
8 Comments CATEGORIES: Test og anmeldelser TAGGED: anmeldelse, morgenmad, mysli
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·